Draga djeco!

Danas ćemo se baviti dječjim filmom. Znam kako vas to posebno veseli.

Otvorite 241. stranicu u svojim knjigama i pročitajte tekst.

(Sljedeća dva sata su planirana za gledanje filma Zagonetni dječak.)

No, danas ćemo samo ponoviti što je to igrani dječji film i po čemu se razlikuje od animiranog filma.

Pitanja za vas – Kojih se animiranih filmova možete prisjetiti? Po čemu se animirani film razlikuje od igranog filma?

Zasigurno ste odgovorili točno. U igranom filmu postoje glumci i oni igraju određene uloge, dok se u animiranim filmovima pojavljuju animacije, odnosno crtani likovi.

Zagonetni dječak je igrani dječji film snimljen prema romanu Ivana Kušana koji govori o hrabrom i domišljatom dječaku Koku i njegovim pustolovinama. Upravo ćete taj film pogledati kroz sljedeća dva sata.

Poznajete li još neke igrane dječje filmove? Naravno da poznajete, gledali smo primjerice Vlak u snijegu. Možete li se sjetiti još kojih igranih filmova?

Današnji zadatak jest prepisati sljedeći plan ploče:

DJEČJI FILM

U dječjem filmu glumci su najčešće djeca.

Svaki film ima filmsku priču, a u dječjim filmovima ona teče prema redoslijedu događaja.

Danas nema domaće zadaće iz Hrvatskog jezika. Iskoristite to vrijeme za igru! ☺